Vedtægter for MARIBO KAJAKKLUB

NAVN OG HJEMSTED:

§ 1  Maribo Kajakklub er en forening med hjemsted i Lolland Kommune.
        Klubbens stander er hvid m/rød skrift: MK m/2 krydsende pagajer (SLF/DKF)

        og Maribo Kajakklub ovenover samt rød kant hele vejen rundt.

        Klubbens farver er rød og hvid.

FORMÅL:

§ 2  Klubbens formål er at fremme kajaksporten på Midtlolland under de af Dansk

       Kano- og Kajak Forbund`s betryggende former, at virke for forståelse for og udbredelse

        af hensynet til miljøet og naturen samt at skabe et klubmiljø til fremme af fællesskab,

        herunder kulturelt og socialt samvær.

MEDLEMMER:

§ 3a  aktive medlemmer: I klubben kan medlemmer, der er fyldt 10 år, optages. Bestyrelsen

         kan dispensere fra alderskravet og kan endvidere nægte optagelse. For at kunne blive

         optaget i klubben, skal man kunne acceptere klubbens formålsparagraf, ikke lide af 

         sygdomme, som kan medføre pludselige lammelser, samt aflægge den nødvendige 

         svømmeprøve i.h.t. klubbens sikkerhedsbestemmelser. Ved optagelse, som sker til

         formand eller kasserer, erlægges et indskudsgebyr, fastlagt af generalforsamlingen.
§ 3b  passive medlemmer: Passive medlemmer kan optages i klubben mod et årligt kontingent,
         fastlagt af generalforsamlingen. Passive medlemmer har adgang til klubbens fester,

         stævner, tilbudte arrangementer og generalforsamlinger mm. Disse medlemmer har taleret,

         men ikke stemmeret på generalforsamlinger.

ORDINÆR GENERALFOSAMLING:

§ 4a  Ordinær generalforsamling afholdes i marts/april måned og skal indkaldes med mindst

        14 dages varsel. Indkaldelse foretages ved offentliggørelse på klubbens hjemmeside og ved

        udsendels af e-mail til medlemmer, der har meddelt korrekt mailadresse til klubbens bestyrelse

        pr. 1. januar det pågældende år. Generalforsamlingen er beslutningsdygtig alene ved det antal

        stemmeberettigede medlemmer, der er mødt. Beslutning sker ved simpel stemmeflertal. For at

        være stemmeberettiget kræves personligt fremmøde og at man ikke står i restance til klubben.
        Forslag til generalforsamlingen skal være bestyrelsen i hænde senest 7 dage før den 
        berammende dato for generalforsamlingen.

§ 4b  Dagsordenen for den ordinære generalforsamling skal som minimum indeholde

         følgende punkter:

1. Valg af dirigent

2. Formandens beretning for sæsonen, samt planer for den nye sæson

3. Kassereren fremlægger det reviderede regnskab med tilhørende status,

samt evt. justering af budget for indeværende år

4. Vedtægtsændringer

5. Indkomne forslag

6. Valg til bestyrelsen

7. Valg af suppleanter til bestyrelsen

8. Valg af revisor

9. Evt. valg til diverse udvalg

10. Evt.

EKSTRA-ORDINÆR  GENERALFORSAMLING:

§ 5  Indkaldelse til ekstra-ordinær generalforsamling kan ske, når bestyrelsen eller mindst

         1/3 af klubbens aktive medlemmer indsender andragende herom med mindst 14 dages

         varsel. Andragendet skal indeholde dagsorden. For at være beslutningsdygtig, skal de

         medlemmer, der har indkaldt, personligt være til stede.

EFTERÅRS-GENERALFORSAMLING:

§ 6  En mindre generalforsamling afholdes i oktober/november måned med minimum
         følgende punkter på dagsordenen:

1. Valg af dirigent

2. Fremlæggelse af aktiviteter for det kommende år

3. Budget for det kommende år

4. Kontingentsatser for det kommende år

5. Evt. valg til bestyrelse v/afgang i utide

6. Evt. valg af suppleanter v/afgang i utide

7. Evt.

KLUBBENS LEDELSE:

§ 7  Klubbens ledelse består af 5 personer: Formand, Næstformand, Kasserer samt 2 bestyrelsesmedlemmer 
Formand samt 1 best.medlem vælges for 2 år i lige år. Næstformand, Kasserer samt 1 best.medlem vælges for 2 år i ulige år. Desuden vælges 2 suppleanter samt minimum 1 revisor for 1 år ad gangen.

Bestyrelsen fastlægger selv sin egen forretningsorden. For at være valgbar til bestyrelsen skal
man være fyldt 18 år.  Bestyrelsen kan nedsætte forskellige ad hoc udvalg

eller andre udvalg samt udpege medlemmer til konkrete opgaver.
REGNSKABSÅRET:

§ 8  Regnskabsåret følger kalenderåret

HÆFTELSE OG BEMYNDIGELSE:

§ 9  Foreningen tegnes af formanden og kassereren. Foreningen hæfter alene for sine forpligtelser

         med den til enhver tid værende formue. Der påhviler ikke foreningens medlemmer eller

         bestyrelse nogen personlig hæftelse. Klubbens bestyrelse er bemyndiget til evt. at optage lån.

UDMELDELSE:

§ 10  Udmeldelse af klubben skal ske til formand eller kasserer

EKSKLUSION:

§ 11  Såfremt et medlems opførsel er til skade for klubben såvel indadtil som udadtil, kan

          vedkommende ekskluderes af klubben. Bestyrelsen er bemyndiget til at foretage dette

          skridt, evt. først med en advarsel. Afgørelsen kan prøves ved førstkommende ordinære

          generalforsamling, såfremt det ekskluderede medlem måtte ønske det.

KLUBBENS MEDLEMSKAB / FORPLIGTIGELSE:

§ 12a  Klubben er tilsluttet Dansk Kano- og Kajak Forbund, som igen er tilsluttet Danmarks

Idræts-Forbund, og Friluftsrådet. Dansk Kano- og Kajak Forbund er tilsluttet European 

Canoe Association og International Canoe Federation. Klubben vil endvidere være tilsluttet

en evt. sammenslutning af lignende klubber på regionsbasis. Klubben vil også være medlem

 af det lokale idræts-samvirke. Klubben kan være medlem af andre landsdækkende

 organisationer samt andre relevante foreninger (lokalt og/eller på landsplan)

§ 12b  Klubben skal løbende forsøge at tilbyde en bred vifte af aktiviteter og tilbud til en bred
            sammensat medlemsskare og tilpasset Dansk Kano- og Kajak Forbund`s aktiviteter og

            udviklingsplaner. Der er endvidere mulighed for klubben i at tage andre aktiviteter ind.

SIKKERHEDSREGLER:

§ 13  Klubbens bestyrelse er forpligtet til løbende at holde sikkerhedsreglerne a jour med

          Dansk Kano- og Kajak Forbund`s sikkerhedsregler, tilpasset lokale forhold samt løbende

          at holde regler for vinterroning og langture a jour.

ØVRIGE REGLER:

§ 14  Klubbens bestyrelse er bemyndiget til at udarbejde regler for benyttelse af klubfaciliteter

          og bådepark, samt regler for deltagelse i stævner og lignende.

OPHØR:

§ 15  Beslutning om foreningens ophør kan kun træffes på en generalforsamling, hvis over

          halvdelen af klubbens aktive medlemmer er mødt frem og 2/3 af de fremmødte stemmer

          for klubbens ophør. Et sådant punkt skal klart fremgår i dagsordenen til den indkaldte

          generalforsamling.

          En efterfølgende ekstra-ordinær generalforsamling mindst 14 dage senere kan med dette 
          punkt på dagsordenen træffe beslutning om foreningens ophør, hvis 2/3 af de fremmødte

          aktive medlemmer stemmer for dette.

LIKVIDATION:

§ 16  Bådemateriel: I tilfælde af klubbens ophør skal klubejet bådemateriel fordeles blandt

          Dansk Kano- og Kajak Forbunds klubber i samråd med Dansk Kano- og Kajak Forbund

          Formue: En evt. formue fordeles blandt sportsforeningerne i Lolland Kommune i samråd

          med det lokale idrætssamvirke

          Klubhusfaciliteter: Klubhus og grund (lejet grund) overdrages Lolland Kommune

VEDTÆGTSÆNDRINGER:

§ 17  Ændringer af foranstående vedtægter kan ske på enhver generalforsamling, hvis mindst

          halvdelen af de fremmødte aktive stemmer for ændringerne.

Maribo Kajakklub`s vedtægter er oprindeligt fra den stiftende generalforsamling d. 28. Maj 1957og med senere væsentlige ændringer d. 3. April 1971, d. 27. Marts 1976 og d. 19. Marts 1994. Større ændringer i vedtægterne er fra d. 31. Marts 2001 bl.a. som følge af den nye Folkeoplysningslov, Dansk Kano- og Kajak Forbund`s krav til klubben, samt en almindelig a jour føring. En senere ændring er fra d. 1. November 2003 (kun §7) for at udvide antallet af personer i ledelsen og forat styrke aktivitetsniveauet generelt. Senere ændring er fra d. 1. April 2006, og skyldes atDansk Kano og Kajak Forbund har ændret sin struktur, så klubben nu er direkte medlem af Forbundet, og kredsens rolle fremover bliver et samarbejdsforum, samt at Maribo Kommune indtræder i Lolland Kommune pr. 1.1.2007, hvor § 1 og § 16 i vedtægterne også træder i kraft,

Øvrige § i vedtægterne er gældende fra 1.4.2006
Senere ændring er fra Generalforsamlingen d. 5. April 2008, hvor § 7 havde en reduktion i antallet af bestyrelsesmedlemmer

fra 10 personer og ned til 5 personer, og flere suppleanter fra 2 til 3, og et fortsat ønske om flere og større udvalg (aktiviteter)

Seneste ændring er fra den ekstra-ordinære Generalforsamling d. 6. maj 2013, hvor indkaldelser til generalforsamlinger kan
ske via offentliggørelse på klubbens hjemmeside samt via e-mail til klubbens medlemmer

Seneste ændringer er fra 29.10.2016, hvor klubbens ledelse blev udvidet fra 5 til 7 personer (§7)   
30.03.2019 Klubbens ledelse ændres fra 7 til 5 personer (§7)      rev.: Jan Wandy Pedersen/Gorm Serup Borggaard
